[{"text_idx": "#000001", "text": "Venenig\u0302o per klordekono : Martiniko mobilizig\u0302as kontrau\u0306 la \u00abnepuniteco\u00bb"}, {"text_idx": "#000002", "text": "Inter 5 000 kaj 15 000 personoj lau\u0306 la informfontoj, pas\u0302adis sur la stratoj kontrau\u0306 la minaco de preskripto, kiu riskas okazi koncerne la dosieron pri la poluanta insekticido uzita g\u0302is 1993."}, {"text_idx": "#000003", "text": "\u00abKontrau\u0306 nepuniteco\u00bb: pluraj miloj da personoj manifestaciis sabaton en Martiniko kontrau\u0306 la minaco de preskripto de la dosiero pri klordekono. Tiu insekticido estas akuzata, ke g\u0302i venenis la insulon kaj apudan Gvadelupon, kie la mobilizado ankau\u0306 komencig\u0302is, sed pli malforte."}, {"text_idx": "#000004", "text": "\u00abNi ne vidis tiel vastan manifestacion de post la jaro 2009\u00bb."}, {"text_idx": "#000005", "text": "Dek du jarojn post la g\u0302enerala striko kontrau\u0306 multekosta vivo, Francis Carole, prezidento de la Partio por la liberigo de Martiniko (Palima) kaj ekzekutiva konsilisto taskita pri la sanitaraj aferoj de la teritoria komunumo, g\u0302uas pri la reveno de la Martinikanoj sur la stratoj."}, {"text_idx": "#000006", "text": "Inter 10 000 kaj 15 000 personoj lau\u0306 la organizantoj, 5 000 lau\u0306 la polico, kelkaj surhavantaj kontrau\u0306-Covidajn maskojn, aliaj tute ne, partoprenis, kiel Francis Carole : \u00abLa Martinikanoj mobilizig\u0302is lau\u0306 miloj\u00bb, substrekis tiu maldekstra gvidanto, por rebati al la malestimo kaj respondi al la \u00abkrac\u0302aj\u0302o, kiun j\u0302etis al ni la franca registaro, nome la minaco de preskripto\u00bb en la dosiero de tiu insekticido, kiu enfiltrig\u0302is en la grundojn de la insulo, kaj restados tie dum centoj da jaroj."}, {"text_idx": "#000007", "text": "\u00abPrescription dapre\u0301 yo, di pre\u0301fet a ale\u0301 plante\u0301 bannan\u00bb (\u00abLau\u0306 ili la afero estos preskriptita, diru al la prefekto, ke li plantu bananojn\u00bb), kantis interalie la manifestaciantoj sur ario de karnavalo, neleg\u0302a c\u0302i-jare pro la Covid-19."}, {"text_idx": "#000008", "text": "Ne forgesante tamen la agitvorton de c\u0302irkau\u0306 kvardek asocioj, sindikatoj kaj politikaj partioj de la insulo, kiuj alvokis al la kolektig\u0302o : \u00abKontrau\u0306 nepuniteco\u00bb."}, {"text_idx": "#000009", "text": "La insekticido estis permesita inter 1972 kaj 1993 en la Antilaj bananejoj. G\u0302i poluadis akvojn kaj agrikulturajn produktaj\u0302ojn, dum g\u0302ia tokseco kaj persistema potenco en la medio estis konata de la sesdekaj jaroj. Pli ol 90% el la adoltaj log\u0302antoj en Gvadelupo kaj Martiniko estas infektitaj per klordekono, lau\u0306 la Franca Agentejo pri publika sano, kaj la antilaj populacioj suferas pri incidenca procento de prostata kancero inter la plej alta en la mondo."}, {"text_idx": "#000010", "text": "Martiniko: Mobilizado de la aktivuloj kontrau\u0306 la klordekono: dua nokto da ribelo en Fort-de-France"}, {"text_idx": "#000011", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000013", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]